
1 1902-ben Vlagyimir Lenin a ,Mi a teendő?" nevet adta könyvének, amelyben 
részletezte a kommunizmus Oroszországban való megvalósításának tervét. Hoppe 
ugyanezt a címet használja, hogy részletezze tervét, amellyel a libertarianizmus 
elhozható Amerikába. A beszéd eredetileg elhangzott a Mises Institute által 
szponzorált “The Bankruptcy of American Politics” konferencián a kaliforniai 
Newport Beachen, 1997. Január 24-25.-én. 

Valamivel helyénvalóbb cím lehetne az, hogy "Állam, Társadalom és 
Szabadság: A Társadalmi Forradalom Osztrák-Libertariánus Stratégiája." 
Tehát, szeretném fokozni egy kissé a dolgokat az eddig hallhatott mérsékelt 
beszédek után. Szeretném konkrét stratégiai tanácsokkal befejezni, de ahhoz 
először diagnosztizálnom kell, mi a probléma, máskülönben a gyógymód 
rosszabb lehet, mint a betegség. És ez a diagnózis magában foglalja az emberi 
társadalom egyfajta szisztematikus rekonstrukcióját vagy elméleti 
magyarázatát. 


Társadalom és Együttműködés 


Hadd beszéljek először a társadalomról. Miért létezik társadalom? Miért 
működnek együtt emberek? Miért van inkább békés együttműködés, mint 
állandó háború az emberek között? Az Osztrákok? és különösképpen a 
Misesiek szerint nem kell olyan dolgokat feltételeznünk, mint a szimpátia 
vagy szeretet mások felé ennek magyarázatához. Az önérdek - azaz előnyben 
részesíteni a többet a kevesebbel szemben - teljesen elegendő az 
együttműködés jelenségének magyarázatához. Az emberek 
együttműködnek, mert képesek észrevenni, hogy a munkamegosztás alatti 
termelés jóval produktívabb, mint az izolált önellátás. Képzeld csak el, hogy 
visszalépünk a munkamegosztásból, és azonnal észreveszed, hogy 
mindannyiunk borzalmasan szegény lenne, az emberiség nagy része pedig 
azonnal elhalálozna. 


Figyeljünk meg egy fontos dolgot, amihez később visszatérek. Amit 
magában foglal, és amit nem foglal magában ez a magyarázat: nem foglalja 
magában természetesen azt, hogy az emberek között mindig és kivétel vagy 
megzavarás nélkül nem lesz más, csak béke. Mindig vannak rablók és 
gyilkosok körülöttünk, és minden társadalomnak valahogy meg kell velük 
birkóznia. De amit magába foglal az az, hogy a békés együttműködés 
kiemelkedésének Hobbesi története alapjában véve hibás. 


2 Az "Osztrákok" alatt Hoppe a közgazdaságtan osztrák iskolájának követőit érti, 
mely nevét onnan kapta, hogy első és legnevesebb tudósai osztrák származásúak, 
mint Carl Menger, Eugen Böhm von Bawerk, Murray Rothbard vagy Ludwig von 
Mises. [A ford.] 

Thomas Hobbes azt feltételezte, hogy anélkül, hogy egy független harmadik 
fél - amely természetesen az Állam - békét tenne közöttük, az emberek 
állandóan egymás torkának ugranának. Na, mármost egyből láthatjuk, 
milyen érdekes egy építmény ez. Az embereket gonosz farkasnak feltételezi, 
akiket báránnyá lehet változtatni, ha egy harmadik farkast uralkodónak 
teszünk föléjük. Ha ez a harmadik fél úgyszintén farkas, mint ahogy annak 
lennie kell, úgy még akkor is, ha képes békét teremteni a két egyén között, ez 
nyilvánvalóan magába foglalja, hogy egy állandó háború lesz jelen az 
uralkodó farkas és a most már békésen együttműködő két másik farkas 
között. 


Amit ez magába foglal az nagyon fontos. Nem létezhet Állam, vagy nem 
létezhet független harmadik fél annak érdekében, hogy együttműködés 
lépjen fel két személy között. Ezt egyből észrevehetjük, ha például a 
nemzetközi tájképre tekintünk. Nem létezik olyan, hogy világállam - 
legalábbis egyelőre - és lám, a különböző országok emberei mégis békésen 
együttműködnek egymással. Vagy, még a legnagyobb társadalmi káoszból is 
mindig újra felemelkedik az együttműködés. 


A lényeg az, hogy az emberek közötti békés együttműködés egy 
tökéletesen természetes és folytonosan újra kieemelkedő jelenség; és tehát 
ebből az együttműködésből, ugyanúgy természetesen és ugyanúgy 
önérdektől vezérelve keletkezik a tőkeformáció és pénz, a csereeszköz, majd 
pedig a munkamegosztás végül kiterjed az egész bolygóra, a pénz, az árupénz 
pedig úgyszintén világszerte használatos árupénzzé válik. Mindenki anyagi 
életszínvonala növekszik, a megnövekedett életszínvonal alapjaira építve 
pedig kifejlődhetnek és fennmaradhatnak a nem materiális javak, azaz a 
civilizáció - tudomány, művészet, irodalom, satöbbi - még bonyolultabb 
szuperstruktúrája. 


Védelem és az Állam 


De történhet, és nyilvánvalóan történt is valami, ami megzavarja, eltorzítja 
és kisiklatja ezt a normális, önérdek által vezérelt fejlődést. És ez 
természetesen az Állam, amit kezdetben, elég elvont módon úgy definiálnék, 
hogy a védelem kényszerrel finanszírozott területi monopolistája. Azaz a 

védelem, illetve a törvény és rend ellátásának és kikényszerítésének 
monopóliuma. 


Tehát honnan ered egy Állam? Bár ezt általában, és véleményem szerint 
szándékosan összetévesztik, már a kezdetektől nyilvánvalóvá kell tenni, hogy 
a törvény és rend, vagy a tulajdon védelme és az Állam törvénye, az Állam 
rendje és az Állam védelme nem egy és ugyanazon dolgok; nem azonos 
dolgok. Mint ahogy a tulajdon és a munkamegosztáson alapuló társadalmi 
együttműködés természetesek, úgy tulajdon védelmének vágya természeti 
vagy olyan társadalmi katasztrófák ellen, mint a bűnözés, is egy teljesen 
természetes kívánság. És e vágy kielégítése érdekében elsősorban ott az 
önvédelem. Elővigyázat, (egyéni vagy kooperatív) biztosítás, éberség, 
önvédelem és megtorlás. 


És szemernyi kétségünk se legyen azon védelmi rendszer hatékonyságáról, 
amely az emberek önvédelemre való hajlandóságára épül. Az emberiség nagy 
része így tartotta fenn a rendet az idő többségében. A mai napig minden 
faluban így tartják fenn a törvényt és a rendet. Az amerikai Vadnyugat, amely 
nem igazán volt , vad" a mai helyzethez viszonyítva, rendjét az tartotta fenn, 
hogy az emberek hajlandóak voltak megvédeni magukat. 


Továbbá a munkamegosztás természetesen hatással lesz a védelem és 
biztonság szolgáltatására. Minél magasabbra nő az életszínvonal, annál több 
ember szeretne majd - az önvédelmi intézkedésekre való támaszkodáson túl 
- részesülni a munkamegosztásbál származó előnyökből, és a védelemért egy 
specializált védelmezőhöz csatlakozni, a törvény és rend, jog és védelem 
szolgáltatójához. És természetes módon, mindenki, kutakodni fog ezután a 
bizonyos személy vagy intézmény után, aki rendelkezik védelmeznivaló 
tulajdonnal, a hatékony védelem biztosításához szükséges eszközökkel és 
igazságos, pártatlan bírókhoz mérhető reputációval. Minden társadalomban, 
amely a legminimálisabbnál nagyobb összetettséggel bír, gyorsan fel fognak 
tűnni bizonyos egyének, akik abból kiindulva, hogy védelmeznivaló 
tulajdonnal rendelkeznek, jó reputációval, satöbbi, magukra vállalják a bírói, 
békéltetői és védelmezői szerepet. És ismét, napjainkig bezárólag minden kis 
falu, minden apró közösség és természetesen maga a Vadnyugat is illusztrálja 
e konklúzió igazát. 


A védelem úgyszintén lehetséges állam nélkül. Ennek teljesen 
nyilvánvalónak kellene lennie, de az államista ködösítés és zavar korában 

növekvően szükséges hangsúlyozni ezt az elemi, mégis - mint ahogyan azt 
látni fogjuk - nagyon veszélyes felismerést. Az emberi történelem természetes 
útvonaláról való elterelésének döntő pillanata - az emberiség eredendő bűne, 
mondhatni, - a védelem, biztonság és rend szolgáltatásának 
monopolizációjakor történik: e feladatok monopolizációja a kezdetben 
számos védelmezők közül az egyik által, az összes többi kizárásával. A 
védelmi monopólium akkor létezik, amikor egyetlen intézet vagy személy 
hatékonyan ragaszkodhat ahhoz, hogy egy adott területen belül mindenkinek 
hozzá kell fordulnia védelemért és igazságért. Azaz senki nem támaszkodhat 
kizárólag önvédelemre, vagy csatlakozhat máshoz a védelem érdekében. 
Miután ez a monopólium létrejött, a védelmező finanszírozása nem lesz többé 
önkéntes alapú, hanem részben kötelező. 


És mint ahogy azt a standard Osztrák közgazdaságtan megjósolja, miután 
nem lehet többé szabadon belépni a tulajdon védelmének üzletébe, vagy, ami 
azt illeti, bármilyen más üzletbe, a védelem ára emelkedni fog, a védelem 
minősége pedig csökkenni. A monopolista egyre kevésbé lesz tulajdonunk 
védelmezője, és egyre inkább válik védelmi zsarolóvá vagy akár a 
tulajdonbirtokosok szisztematikus kizsákmányolójává. Az eredetileg 
védelmet váró emberek és tulajdonuk elleni agresszorrá és annak pusztítójává 
válik. 


Namost, ami egyszerűen leírható absztrakt terminusokkal (monopólium) 
az a gyakorlatban egy fáradtságos és hosszú feladat. Hogyan úszhatja meg 
valaki az összes többi védelmező kizárását a versenyből? És miért hagynák az 
emberek, főleg a többi potenciális, kizárt békéltető, hogy egy egyén 
monopolizálja ezt a szolgáltatást? Nos, az Állam eredetével foglalkozó válasz 
részletekbe menően nagyon összetett, de nagyon egyszerű felismerni 
általános struktúráját. 


Mindenekelőtt minden állam, azaz minden monopolisztikus védelmi 
intézmény egy extrém apró területi szintről kezd, mint egy falu. Gyakorlatilag 
elképzelhetetlen, hogy egy egész bolygót átfogó Világállam vagy védelmi 
monopólium a semmiből létrejöjjön. 


A második, amit észre kell vennünk az az, hogy nem egyszerűen akárki 
válik a helyi védelmi monopóliummá. Sokkal inkább, a helyi védelmi 
monopolisták a természetes társadalmi elit egykori tagjai. Azaz, kezdetben 
sikeres és közismert tagjai a társadalomnak. Mielőtt elérték a monopolista 

helyzetét, önként választott védelmezők voltak. Csupán a megalakult és 
elismert, lényegében önkéntes tekintéllyel bíró elit számára lehetséges a 
monopolizáció felé vezető döntő lépés megtétele úgy, hogy megis ússzák azt. 


Ez azt jelenti, hogy minden kezdeti kormány vagy állam személyes- vagy 
magánuradalomból, vagy fejedelemségből ered. Senki sem bízna meg csak 
úgy akárkit a törvény, rend és jog fenntartásával, főleg, ha ez az akárki 
monopóliummal bírna a feladat fölött. Inkább az emberek olyasvalakitől 
várnák a védelmet, akit ismernek és jól informáltnak gondolják, és kizárólag 
egy ilyen személy, egy nemes vagy arisztokrata képes elérni kezdetben a 
monopólium helyzetét. 


Történelmileg egyébként, ha valaki a modern vagy ősi történelemre tekint, 
az Államok mindenhol először fejedelmi Államok, és majd csak később 
válnak demokratikus Állammá. És bár igaz, hogy az Államoknak helyi 
szinten kell kezdődniük - általában, mint fejedelmi Állam - még így is 
évszázadokba telik, mire a modern Államhoz hasonló valami jöhet létre. 


A Limitált Kormány Lehetetlensége 


Nos, miután a védelmi monopólium a helyére került, sajátos logika kerül 
mozgásba. Minden monopolista hasznot húz a helyzetéből. A védelem ára 
emelkedni fog, és sokkal fontosabban, a törvény tartalma, tehát a termék 
minősége, meg fog változni a monopolista előnyére és mások kárára. A jogot 
eltorzítják, a védelmező pedig fokozatosan kizsákmányolóvá és kisajátítóvá 
válik. Pontosabban, a védelem területi monopolizációja következtében két 
tendencia jön létre. Az egyik a kizsákmányolás kiterjesztésére, a másik pedig 
a kizsákmányolás intenzívebbé tételére való hajlam. 


Az eredetileg helyi intézmények, az Államok azzal velejáró hajlammal 
rendelkeznek - amelyet önérdek vezérel, tehát az, hogy több jövedelmet 
szeretnének, mint kevesebbet - hogy kiterjesszék területüket. Minél több 
alattvalót védelmez - vagy inkább kizsákmányol - az Állam, annál jobb. Az 
Államok - a területi monopolisták - közötti verseny eliminatív verseny: vagy 
én vagyok az emberek lehúzásának monopolistája, vagy pedig te. 


Továbbá, számos Állam esetében az emberek könnyen elköltözhetnek. 
Viszont az Állam tekintetéből a populációveszteség egy zavaró probléma. Így 

hát, az Államok majdnem automatikusan konfliktusba keverednek 
egymással, és a konfliktus megoldásának egy módja, államista nézőpontból, 
a területi terjeszkedés, vagy háborún, vagy házasságon, és néha nyílt 
megvásárláson keresztül. Végső soron ezt a hajlamot csupán az egyedülálló 
világállam állítaná meg. 


A második hajlam a kizsákmányolás intenzívebbé tétele. Az állami 
monopólium általi kizsákmányolás - lenyúlás - kiterjesztése magában foglalja 
az intenzívebbé tételt is, mivel minél kisebb az egymással versengő államok 
száma - azaz, minél nagyobb az Állam területe, - annál kisebb a költözés 
lehetősége. És egy Világállam esetében, akárhova is menjen az ember, az 
adózási és regulációs struktúra ugyanaz marad. Azaz, az elvándorlás 
fenyegetésének eltűnésével a monopolisztikus kizsákmányolás természetesen 
növekedni fog - ami azt jelent, hogy a védelem ára növekszik, míg a minősége 
csökken. 


Monarchia vs. Demokrácia 


Viszont, még ezen kívül is, ahogyan létrejön egy védelmi monopólium 
bármekkora terület felett, a monopolista a kizsákmányolása intenzívebbé 
tételére és jövedelme növelésére fog törekedni, védelmezett alattvalói kárára, 
a lehető legnagyobb mértékben. Addig, amíg a monopóliumot egy ember 
birtokolja, egy herceg vagy egy király, és főként, ha ez örökölhető 
monopólium, addig a monopolista érdeke tulajdona értékének megőrzése, 
mivel ő birtokolja a monopóliumot és annak tőkeértékét. Keveset fog ma 
kizsákmányolni, annak érdekében, hogy holnap többet rabolhasson. 


Ha egyetlen személy van hatalmon, az Állam hatalmának népi ellenállása 
nagyon magas lesz, mivel nyilvánvalóan nem létezik szabad belépés az 
államapparátusra, a monopólium haszonélvezője pedig csupán egyetlen 
ember, és annak kiterjesztett családja - azaz az örökletes nemesség. Így hát a 
nyilvánosság haragja és ébersége fokozódik, a kizsákmányolás intenzívebbé 
tételére való próbálkozások pedig súlyos korlátokba fognak ütközni. Az 
emberek gyűlölték a királyt, mert ráébredtek arra, hogy , ő az uralkodó, 
minket pedig ő ural." 

Kiszámíthatóan, az Állam vágya a kizsákmányolás intenzitásának 
növeléséhez csak az Állam - évszázadokig húzott - hercegségből 
demokráciába való reformációjával összekapcsolva tört előre. A modern 
többségi demokrácia alatt - azaz, azon államfajta alatt, ami az Első 
Világháború után bontakozott világméretűvé - a kizsákmányolás és a 
monopólium nem tűnik el. A többségi demokrácia nem egy önvédelmi és 
önuralmi rendszer. Az Állam és az emberek nem egy és ugyanazon dolog. 
Azzal, hogy a nem megválasztott király vagy herceg helyettesül egy 
megválasztott parlamenttel és elnökökkel, a védelem ugyanannyira 
monopólium marad, mint előtte. Ami történik az egyszerűen ez: a területi 
védelmi monopólium köztulajdonná válik a magántulajdonból. Egy herceg 
helyett, aki magántulajdonaként tekint rá, egy időleges és megváltoztatható 
gondnok kezébe helyezik a védelmi zsarolás irányítását. A gondnok nem 
birtokos. Helyette csupán lehetőségében áll az erőforrások felhasználása saját 
hasznára. Ő birtokolja a haszonélvezeti jogot, de nem a tőkeértéket. Ez nem 
semmisíti meg az önérdek vezérelte tendenciát a kizsákmányolás növelésére. 
Épp ellenkezőleg, csupán kevésbé racionálissá, kevésbé számítóvá és sokkal 
inkább szűklátókörűvé, pazarlóvá teszi azt. 


Továbbá, mivel szabad a demokratikus kormányba való belépés - bárkiből 
lehet elnök -csökken az ellenállás az Állam általi magántulajdon-támadás 
ellen. Ez ugyanahhoz az eredményhez vezet: növekvő demokratikus 
körülmények között a legrosszabb fog az Állam legmagasabb pozíciójába 
kerülni szabad verseny során. A verseny nem mindig jó. A verseny a 
magántulajdon ellen tevékenykedő legeszesebb agresszor címéért nem 
valami, amit üdvözönünk kéne. És pontosan ez a demokrácia lényege. 


A hercegek és királyok dilettáns uralkodók voltak, akik nagymértékű 
természetes elit neveltetésben és értékrendszerben részesültek, így elég 
gyakran csak úgy viselkedtek, mint ahogy egy jó családfő tenné. A 
demokratikus politikusoknak viszont a legszakszerűbb demagógoknak kell 
lenniük, akiknek folyton tetszelegniük kell a legalantasabbaknak is - 
jellemzően az egalitárius? ösztönnek - mivel minden szavazat nyilván 
legalább olyan jó, mint bármelyik más. És mivel a választott képviselőket 
sosem vonják felelősségre hivatalos közszolgálatukért, sokkal 

veszélyesebbek, mint király valaha volt azok számára, akik szeretnének 
biztonságot és tulajdonuk védelmét. 


Ha egyesítjük azokat az Állam velejáró tendenciáit, amiket említettem: az 
intenzitás növelése, a hazai lakosság kizsákmányolása, és terjeszkedés, akkor 
egy világszintű demokráciát kapunk, globális papírvalutát, amelyet egy 
világbank bocsát ki. 


Jelenlegi Helyzetek 


Most had tartsak egy egyszerű leltározást. Itt állunk a huszadik század 
végén, közelebb, mint valaha a Világállam végállapotához, legalábbis 
közelebb, mint bármikor a történelem során. Az Egyesült Államok az egyetlen 
nagyhatalom, és a világ legnagyobb tehene. Ezzel egy időben, a demokrácia 
szinte teljesen egyetemessé lett, és a világ vezető hatalma, az Egyesült 
Államok a világ demokráciájának vezető bajnoka. 


Pár neokonzervatív, mint Francis Fukuyama arra mutatott rá, hogy 
biztosan ez a történelem vége. Globális demokrácia, már majdnem el is értük. 
Egy Osztrák-Libertariánus szempontból viszont a dolgok valamennyire 
másképp néznek ki. Magasan központosított demokrácia alatt - vagy had 
nevezzem magasan központosított tömeguralomnak - a magántulajdon 
biztonsága szinte teljesen eltűnt. A védelem ára hatalmas, az igazságosztás 
minősége pedig folytonosan lefelé zuhan. Addig a pontig romlott, amíg az 
igazságosság állandó törvényei, a természeti törvények szinte teljesen 
eltűntek a nyilvánosság tudatából. A törvényt nem gondolják másnak, mint 
Állam által előírt törvénynek - pozitív törvénynek. A törvény és az 
igazságosság akármi, amit az Állam annak mond. Még mindig létezik 
névleges magántulajdon, de gyakorlatban a magántulajdonosokat szinte 
teljesen megfosztották birtokaiktól. Személy és tulajdon támadói és 
megszállói ellen való védelem helyett, az Állam egyre növekvően 
lefegyverezte saját lakosságát és megfosztotta őket az önvédelem 
legalapvetőbb jogától. 


Továbbá a magántulajdont birtoklók nem rendelkeznek többé azzal a 
szabadsággal, hogy  meghívjanak vagy  kirekesszenek embereket 
tulajdonukról, ahogyan ők azt helyesnek látják. Ez a jog a tetszés szerinti 

invitálásra vagy kizárásra a magántulajdon alapvető hozzávalója. Ez 
magában foglal egy védelmi mechanizmust; az, hogy eltávolíthatsz valakit a 
magántulajdonodról, egy támadáselhárító metódus. De a magántulajdonról 
való eltávolítás jogát, főleg kereskedelmi tulajdonról, teljesen elvették tőled. 
És ha ez az ehhez való jog eltűnik - és senki sem bérelhet fel vagy rúghat ki, 
vásárolhat vagy eladhat, meghívhat vagy kizárhat embereket tetszés alapján 
- ha mindez eltűnik, a támadástól való védelem egy módszere is eltűnik. 


Az Állam, amelynek védelmeznie kellene minket, a valóságban teljesen 
tehetetlenné tett minket. Több, mint bevételük felét elrabolja alattvalóitól, 
hogy azt elossza a közhangulat alapján, az igazság alapelvei helyett. 
Tulajdonunkat ezer önkényes és támadó szabályozásnak teszi ki. Nem 
bérelhetünk és bocsáthatunk el szabadon akárkit, akit szeretnénk, akármilyen 
okból, amit fontosnak tartunk. Nem változtathatjuk meg az árakat szabadon, 
nem társulhatunk és válhatunk el, különíthetjük el magunkat azzal, akivel 
kívánjuk, vagy akivel nem kívánjuk. A védelem helyett tehát az Állam 
kiszolgáltatott minket és tulajdonunkat a csőcseléknek és a csőcselék 
ösztöneinek. Oltalmazás helyett elszegényít minket, elpusztítja családjainkat, 
helyi szervezeteinket, magánalapítványainkat, klubjainkat és egyesületeinket 
azzal, hogy egyre inkább hatásköre alá vonja őket. Mindennek 
következményeképp az Állam eltorzította a nyilvánosság igazságérzékét és 
személyes felelősségét, és az erkölcsi és gazdasági szörnyszülöttek és 
borzalmak egyre nagyobb számát vonzotta be és tenyésztette. 


Stratégia: 
Megállítani az Allamista Betegséget 


Hogyan állítható meg az Állam és az államista fertőzés? Most fogok 
elérkezni a stratégiai megfontolásaimhoz. Mindenekelőtt meg kell látnunk 
három alapvető felismerést vagy irányelvet. Egy: hogy a magántulajdon 
védelme és hogy a jog, az igazságszolgáltatás és a bűnüldözés esszenciális 
bármilyen emberi társadalom számára. De semmi ok nincs arra, hogy miért 
kellene ezt a feladatot egyetlen intézménynek, egy monopolistának 
biztosítania. Igazából a helyzet éppen az, hogy amikor egy monopolista 
vállalja fel ezt a feladatot, szükségszerűen el fogja pusztítani az 
igazságosságot, minket pedig védtelenné fog tenni mind idegen, mind hazai 
támadók ellen. 

Így hát az ember végcélja, amit szem előtt kell tartania, az a védelem és 
igazságszolgáltatás demonopolizációja. Lehetséges és kötelező a védelem, 
biztonság, törvény, rend és a konfliktusokban való döntőbíráskodás 
versenyképes előállítása - azaz szabadnak kell lennie a bírói hivatás területére 
való belépésnek. 


Kettő, mivel a védelmi monopólium minden gonosz gyökere, egy ilyen 
monopólium területi terjeszkedése úgyszintén gonosz. Minden politikai 
központosítást elvi alapon el kell utasítani. Másik oldalról pedig a politikai 
decentralizáció minden próbálkozását - szegregáció, szeparáció, szecesszió, 
satöbbi - támogatni kell. 


A harmadik alapvető felismerés pedig az, hogy a demokratikus védelmi 
monopóliumot különösképpen el kell utasítani, mint egy morális és gazdasági 
perverzitást. A tömeguralom és a magántulajdon védelme összeférhetetlenek. 
A demokrácia ötletét nevetségessé kell tenni: nem több igazságosságként 
parádézó csőcselékuralomnál. Minden lehetséges jelző közül a 
legrosszabbként kell tekinteni arra, amikor valakit demokratának neveznek! 
Ez nem azt jelenti, hogy az ember nem vehet részt demokratikus politikában, 
erre később rá fogok térni. 


De az ember kizárólag védelmi célra használhatja a demokratikus 
módszert; azaz az ember használhat egy anti-demokratikus politikai 
programot, hogy megválassza őt egy anti-demokratikus választókerület, 
hogy anti-demokratikus - azaz anti-egalitárius, magántulajdon-párti - 
rendelkezéseket vezessen be. Vagy másképp fogalmazva, nem lesz becsületes 
az ember attól, hogy demokratikusan választják meg. Ez sokkal inkább teszi 
őt gyanúsítottá. Függetlenül a ténytől, hogy valakit demokratikusan 
választottak, az ember azért még lehet tiszteletreméltó és rendes; egy ilyenről 
már hallottunk. 


Ezekből az alapelvekből eljutunk az alkalmazás problémájához. Amíg az 
alapvető felismerések - amelyek: a monopolizált védelem, az Állam 
elkerülhetetlenül agresszorrá válik és védtelenséghez vezet; illetve a politikai 
központosítás és a demokrácia a kizsákmányolás és agresszió kiterjesztésének 
és intenzitása növelésének eszközei - általános irányt adnak célunkhoz, 
nyilvánvalóan nem elégségesek tetteink meghatározásához és a végcélhoz 
való eljutáshoz. 

A legalább ideiglenes kezdőpont, ahonnan el kell indulnunk az, hogy 
hogyan lehetséges a demonopolizált védelem és igazságszolgáltatás célját 
megvalósítani a jelenlegi centralizált - majdnem világdemokrácia 
körülményeiben. Had próbáljak kifejleszteni egy választ erre a kérdésre azzal, 
hogy először kifejtem, milyen szempontból változott meg a probléma és a rá 
adható válasz az elmúlt 150 évben - azaz körülbelül a 19. század közepétől. 


Reform Fentről Lefelé: 
A Király Megtérítése 


Egészen 1914-ig a probléma viszonylag apró volt, a megoldás pedig 
viszonylag könnyű, és mint ahogy azt látni fogjuk, ma a dolog sokkal 
nehezebb, a megoldás pedig sokkal összetettebb. A 19. század közepéig, mind 
Európában, mind az Egyesült Államokban nemcsak, hogy sokkal kisebb 
hangsúlyt kapott a politikai központosítás, mint napjainkban, de a keleti 
Függetlenségi Háborút sem vívták meg, és sem Németország, sem pedig 
Olaszország nem létezett, mint egyesített Államok. 


De különösképpen, a tömeges demokrácia kora aligha kezdődött el ebben 
az időben. Európában, Napóleon legyőzése után az országokat még mindig 
királyok és hercegek uralták, a választások és parlamentek pedig apró 
szerepet töltöttek be, amely továbbá a nagybirtokosok egy apró csoportjára 
korlátozódott. Hasonlóképpen az Egyesült Államokban, a kormányokat kis, 
arisztokrata elitek uralták, a szavazat pedig szigorú 
tulajdonkövetelményekkel volt korlátozva. Végül is csupán azoknak kellene 
futtatniuk ezeket az intézményeket, akiknek van is valamijük, ami védelemre 
szorul. 


Százötven, vagy akár száz évvel ezelőtt csak a következő dolog volt 
abszolút szükséges a probléma megoldásához: kényszeríteni a királyt, hogy 
kijelentse, hogy mostantól minden polgár szabadon választhatja a saját 
védelmezőjét és esküdhet hűséget bármilyen kormánynak, aminek szeretne. 
Azaz a király nem feltételezné többé, hogy ő bárkinek a védelmezője, hacsak 
az a személy meg nem kérte őt, és meg nem fizette az árat, amit a király kér a 
szolgáltatásáért. 

Namost, mi történt volna ez esetben? Mi történt volna, ha, mondjuk, 1900- 
ban az Osztrák császár ilyen nyilatkozatot tesz? Had vázoljam fel röviden azt, 
aminek a történését valószínűsítem ebben a helyzeten. 


Egy; a nyilatkozat után mindenki visszakapta volna korlátlan jogát az 
önvédelemhez, és szabadon dönthetett volna, kíván-e több vagy jobb 
védelmet, mint amit az önvédelem biztosít, és ha igen, honnan és ki biztosítsa 
ezt a védelmet. A legtöbb ember ilyen helyzetben kétségtelenül azt választotta 
volna, hogy a munkamegosztás előnyében részesüljön, és az önvédelem 
mellett specializált védelmezőkre támaszkodjon. 


Kettő, a védelmezők keresése közben, majdnem mindenki olyan 
személyek vagy intézmények után kutatott volna, akik birtokolják, vagy 
képesek megszerezni a védelem feladatához szükséges eszközöket - azaz, 
akik maguk is érdekeltek a védelmezni kívánt területben lényeges tulajdon 
birtoklása formájában - és akik a megbízhatóság, körültekintőség, 
becsületesség és igazságosság már megalapozott hírnevével bírnak. 


Biztosan mondható, hogy senki sem akart volna megbízni egy 
megválasztott parlamentet ezzel a feladattal. Helyette majdnem mindenki a 
három közül valamelyikből választott volna: maga a király, aki többé nem 
monopolista, vagy egy területi vagy helyi nemes, mágnás vagy arisztokrata, 
vagy pedig egy nemzetileg, vagy akár nemzetközileg működő biztosító cég. 


Nyilvánvalóan maga a király eleget tudna tenni az említett 
követelményeknek, és sokan önként választanák őt, mint a védelmezőjük. 
Ugyanakkor számos ember elszakadna a királytól, akiknek nagy része 
valószínűleg különbüző helyi nemesekhez és mágnásokhoz fordulna, akik 
így már természetes, nem pedig örökletes nemesek. És egy kisebb területi 
skálán, ezek a helyi nemesek képesek volnának ugyanazon hasznot nyújtani 
védelmezőként, mint amit a király képes nyújtani. Ez a váltás magával vonná 
a védelmi ipar berendezésének és struktúrájának nagyméretű 
decentralizációját. Ez a decentralizáció csupán magán vagy szubjektív 
védelmi önérdekeket tükrözne, és azokkal lenne összhangban - ugyanúgy a 
központosítási tendencia is, amit már említettem, és ami a védelemipar 
túlközpontosításához vezetett. 


Végül pedig majdnem mindenki más, főleg a városokban kereskedelmi 


biztosító vállalatokhoz fordult volna védelemért, mint a tűzbiztosítók. A 

biztosítás és a magántulajdon nyilvánvalóan egymáshoz nagyon közel álló 
ügyek. A jobb védelem alacsonyabb biztosítási törlesztésekhez vezet. És azzal, 
hogy biztosítók lépnek be a védelem piacára, igen hamar védelmi 
szerződések, nem pedig meghatározatlan ígéretek válnának a védelmi termék 
szabvány formájává. 


Továbbá, a biztosítás természetéből fakadóan a különféle biztosítók közötti 
versengés és együttműködés elősegítené a procedúra, bizonyíték, 
konfliktusmegoldás és döntőbíráskodás egyetemes szabályait. Úgyszintén 
elősegítené a társadalom egyidejű homogenizációját és dehomogenizációját 
egyének különböző osztályaiba, a tulajdonuk védelme és ebből adódóan a 
biztosítási díjuk mentén. Azonnal megszűnne minden olyan szisztematikus 
és kiszámítható jövedelem és vagyon újraelosztása a populáción belüli 
különböző csoportok között, mint amilyen monopolisztikus körülmények 
között létezett. És ez természetesen hozzájárulna a békéhez. 


A legfontosabb pedig, hogy a védelem természete alapjában véve 
megváltozna. A monopolisztikus körülmények között kizárólag egy 
védelmező létezik; egyáltalán nem számít ilyen tekintetből, hogy 
monarchikus, vagy pedig demokratikus, egy kormány szerepe változatlanul 
egy rögzített és határos terület védelme. Ez a tulajdonság mégis kizárólag egy 
kötelező védelmi monopólium következménye. A monopólium 
megszűnésével, ez a nagymértékben természetellenes, sőt, mesterséges 
tulajdonság is megszűnne. Talán létezett pár helyi védelmező, akik csak egy 
behatárolt területet óvtak. De lettek volna más védelmezők is, mint a király 
vagy biztosító ügynökségek, akik védelmi territóriuma kiterjedt foltokból, 
darabokból és nyúlványokból áll. És minden kormány „határa” folytonosan 
változna. Főleg városokban, nem volna kevésbé szokatlan, hogy két 
szomszédnak más védelmi ügynöksége legyen, mint hogy különféle 
tűzbiztosító ügyfelei legyenek. 


Ez a foltstruktúrájú védelem javít a védelem minőségén. A 
monopolisztikus, határolt védelem előfeltételezi azt, hogy az egész populáció 
védelmi érdekei homogének. Azaz, egy adott területen belül mindenki 
ugyanolyan védelmi érdekekkel rendelkezik. De ez egy igen valótlan, és 
valójában hamis feltételezés. Igazából az emberek védelmi szükségletei 
magasan heterogénak. Az emberek talán csak egy, vagy számos, területileg 
szétszórt helyen birtokolnak tulajdont, lehetnek önellátóak, vagy csak nagyon 

kevés embertől függőek a gazdasági tevékenységeik során; másrészt pedig, 
lehet, hogy mélyen integráltak a piacba és gazdaságilag ezer és ezer, nagy 
területeken szétszórt emberen függenek. 


A védelmi ipar foltstruktúrája csupán tükrözné a különféle emberek 
nagyban különböző védelmi szükségleteinek valóságát. Ez a struktúra 
cserébe egy megfelelő védelmi fegyverzet kifejlődését ösztönözné. 
Nagyszabású bombázás eszközeinek kifejlesztése és gyártása helyett az 
eszközöket kisméretű területek védelmére fejlesztenék, járulékos kár nélkül. 


Továbbá, mivel egy versenyképes rendszerben minden területközi 
bevétel- és vagyon-újraelosztás megszűnik, a foltstruktúra képes a leginkább 
biztosítani a területek közötti békét. A területközi konfliktusok valószínűsége 
és mértéke lecsökkenne foltok esetében. És mivel minden, mondhatni idegen 
támadó, még akkor is, ha csak egy apró földrészt támad, számos független 
védelmi ügynökség azonnali katonai és gazdasági ellentámadásába ütközne, 
úgy a külhoni támadások veszélye csökkenne. 


Közvetetten már legalább részben nyilvánvaló, hogy miért és hogyan vált 
sokkal nehezebbé elérni a megoldást ezen 150 év során. Had mutassak rá 
néhány megtörtént, alapvető változásra, amely sokkal hatalmasabbá teszi a 
problémát. Elsősorban nem lehetséges többé a fentről lefelé haladó reform 
megvalósítása. A klasszikus liberálisok, a régi monarchikus időkben, gyakran 
gondoltak, és tulajdonképpen realisztikusan hihettek egyszerűen a király 
meggyőzésében saját nézeteikről, és megkérhették őt, hogy mondjon le 
hatalmáról, majd minden más majdnem automatikusan a helyére került 
volna. 


Napjainkban az Állam védelmi monopóliumát köz-, nem pedig 
magántulajdonnak tartják, a kormány uralma pedig nem kötött bizonyos 
személyekhez, hanem meghatározott funkciókhoz, amit névtelen személyek 
gyakorolnak egy demokratikus kormány részeiként. Így az egy vagy pár 
ember meggyőzésének stratégiája nem működik többé. Nem számít, ha az 
ember meggyőz pár magas pozícióban levő kormányi hivatalnokot - az 
elnököt és pár szenátort - mert a demokratikus kormányzat szabályain belül, 
senki nem rendelkezik a kormány védelmi monopóliumáról való 
lemondáshoz kellő hatalommal. A királyok bírtak ezzel a hatalommal, az 
elnökök nem. 

Az elnök csupán lemondhat pozíciójáról, hogy azt valaki más tölthesse be. 
De nem oldhatja fel a kormány védelmi monopóliumát, mert állítólag az 
emberek birtokolják a kormányt, nem pedig az elnök maga. A demokratikus 
uralom alatt tehát, a kormány igazságszolgáltatás és védelem felett bírt 
monopóliumának lebontása vagy azt követeli, hogy a nyilvánosság vagy az 
általuk választott képviselők többsége eltörölje a kormány védelmi 
monopóliumát, és ezzel együtt minden adót, vagy még inkább korlátozó, ha 
szó szerint senki sem szavaz, a szavazáson való részvételi arány pedig nulla 
lenne. Csak ebben az esetben lehetséges hatékonyan eltörölni a védelmi 
monopóliumot. De ez gyakorlatilag azt jelentené, hogy lehetetlen valaha 
megszabadulni egy gazdasági és erkölcsi romlástól. Mivel manapság adott, 
hogy mindenki, beleértve a csőcseléket, részt vesz a politikában, és 
elképzelhetetlen volna, hogy a csőcselék valaha, teljességében vagy még akár 
többségében is, visszakozzon szavazati jogának gyakorlásától, ami nem több, 
mint élni más vagyonűnak elrablásának lehetőségével. 


Továbbá, ha az ember feltételezi is, minden valószínűség ellenére, hogy ezt 
elérjük, a problémák nem érnek véget. Mivel a modern egalitárius 
tömegdemokrácia másik alapvető szociológiai igazsága az, hogy a 
természetes elit szinte teljes elpusztításával jár. A király feladhatná 
monopóliumát, a nyilvánosság védelmi szükségletei pedig szinte azonnal 
megoldódnának, mivel mind a király számára, mind pedig helyi és regionális 
szinten léteztek jelentősebb vállalkozó személyiségek, és egy tisztán látható 
és megalapozott természetes, önkéntesen elfogadott elit, illetve a hierarchiák 
és rangsorok többrétegű struktúrája, amelyhez az emberek fordulhattak 
védelmi kívánalmaikkal. 


A Természetes Elit Eltűnése 


Ma, kevesebb, mint egy évszázad tömegdemokrácia után, nem létezik 
olyan természetes elit és társadalmi hierarchia, ahova az ember védelemért 
fordulhatna. A természetes elitek illetve a hierarchikus társadalmi rendek és 
szervezetek, azaz emberek és intézmények, akik Államtól független 
tekintéllyel és tisztelettel bírnak, sokkal inkább tűrhetetlenek és 
elfogadhatatlanok egy demokratának, és sokkal összeegyeztethetetlenebbek 
az egalitarizmus demokratikus szellemével, mint amennyire az veszélyt 

jelentettek bármilyen király vagy herceg számára. És emiatt, demokratikus 
játékszabályok keretei között, minden független hatóságot szisztematikusan 
a jelentéktelenség szintjéig irtottak vagy  csökkentettek gazdasági 
intézkedéseken keresztül. Napjainkban a kormányon kívül semmi más 
intézmény vagy személy nem bír valós nemzeti vagy akár regionális 
tekintéllyel, csupán a kiemelkedő emberek, sportolók és filmsztárok, 
popsztárok, és természetesen politikusok bőségében élünk. De ezek az 
emberek, míg meghatározhatják a trendeket és megváltoztathatják a divatot, 
nem rendelkeznek természetes személyi szociális tekintéllyel. 


Ez kiemelkedően igaz a politikusokra nézve: most nagy sztárok lehetnek, 
minden nap a TV-ben látjuk őket és a nyilvános vita tárgyait képezik, de ez 
teljes mértékben azért van így, mert a jelenlegi Államapparátus részeit 
képezik, annak monopolisztikus hatalmával. Ahogyan ez a monopólium 
feloldódik, a politika e „sztárjai” jelentéktelenné válnak, mert a valóságban 
többnyire csupán félszű idióták. És egyedül a demokrácia teszi lehetővé, hogy 
ezekbe a magasztos pozíciókba emelkedjenek. Saját magukra hagyva őket, a 
saját személyes teljesítményükre támaszkodva, majdnem kivétel nélkül 
senkik. Egyszerűen fogalmazva, miután a demokratikus kormány 
kinyilvánította, hogy mostantól mindenki szabadon választja saját bíróját és 
védelmezőjét, úgy, hogy közben nem kötelező számára a kormányt 
választania védelmezőként, melyik épeszű ember választaná őket? Azaz ki 
választaná önként, mint bírájuk és védelmezőjük a Kongresszust [vagy 
Parlamentet; ford.] és a szövetségi kormányt? A kérdés feltevésével meg is 
válaszoljuk azt. A királyok és a hercegek valós tekintéllyel bírtak; a kényszer 
is szerepet játszott, ez semmi kétség, de jelentős mennyiségű önkéntes 
támogatást is kaptak. 


Ezzel szemben a demokratikus politikusokat általában megvetik, még a 
saját választókerületük csőcselékében is. De aztán az ember nem fordulhat 
máshoz védelemért. A helyi és regionális politikusok gyakorlatilag ugyanezt 
a problémát jelentik, és monopol hatalmuk eltörlésével nyilván ők sem 
nyújtanak alternatívát erre a problémára. Nem léteznek nagy vállalkozó 
személyiségek sem, akik a színfalakon állnak, a biztosító cégek pedig szinte 
teljes mértékben az egalitárius demokratikus állam teremtményévé váltak. 


Tehát ha az ember ma azt tenné, amit a király tehetett volna száz évvel 


ezelőtt, a társadalmi káosz vagy a szó rossz értelmében vett , anarchia" 

azonnali veszélye fenyegetne. Az emberek, legalábbis egy ideig 
nagymértékben sebezhetőek és védtelenek volnának. Így tehát a kérdés az: 
egyáltalán nincs kifelé vezető út? Had foglaljam össze a választ előre: De van, 
viszont a fentről lefelé törekvő reform helyett, az ember stratégiájának a 
lentről felfelé törekvő forradalomnak kell lennie. És egy, egyedülálló fronton 
vívott háború helyett a libertariánus forradalomnak számos háborút kell 
magába foglalnia, számos frontvonalon. Azaz, a hagyományos háború helyett 
gerillaháborút szeretnénk. 


Az Értelmiségiek Szerepe 


Mielőtt ezt a választ megmagyaráznám, mint még egy lépés célunk 
megvalósítása felé, egy második szociológiai tényt is figyelembe kell 
vennünk: az értelmiségiek szerepének változását az ideológia és az oktatás 
területén. Akkortól kezdődően, amikor a védelmi ügynökség területi 
monopolistává - azaz Állammá - valós védelmezőből védelmi zsarolóvá 
válik. És a védelmi zsarolás áldozatainak ellenállása fényében az Államnak 
legitimitásra, tetteinek intellektuális igazolására van szüksége. Az Állam 
minél inkább válik védelmezőből zsarolóvá, - tehát az adók és szabályozások 
minden növelésével - annál nagyobbá válik a legitimitás szükségessége. 


A helyes államista gondolkodás biztosítása érdekében, a védelmi 
monopolista arra fogja használni privilegizált helyzetét, hogy felállítsa az 
oktatás monopóliumát. Még a 19. században is, a határozottan 
demokráciaellenes, monarchikus körülmények között, az oktatást, legalábbis 
az általános és egyetemi oktatást nagyrészt monopolisztikusan szervezték és 
kényszerrel finanszírozták. És javarészt a királyi kormány tanáraitól és 
professzoraitól, azaz azoktól, akiket a királyok és hercegek értelmiségi 
testőreként béreltek fel, indult el a királyok és nemesek privilégiumainak 
aláásása, és azok egalitárius eszmékkel való helyettesítése, mint demokrácia 
és a szocializmus. 


Ez jó okkal történt az értelmiségiek részéről. Mivel a demokrácia és a 
szocializmus igazából megsokszorozza az értelmiségiek és oktatók számát, ez 
az állami közoktatás rendszerének kiterjesztése pedig az intellektuális szemét 
és szenny még nagyobb áradásához vezetett. Az oktatás ára, mint ahogyan a 
védelem és igazságszolgáltatás ára, drámaian megemelkedett a 

monopolisztikus irányítás alatt, míg az oktatás minősége, mint ahogyan az 
igazságszolgáltatás minősége, folyamatosan zuhant. Napjainkban éppoly 
védtelenek vagyunk, mint amennyire tanulatlanok. 


A demokratikus rendszer illetve az államilag finanszírozott oktatás és 
kutatás folytatólagos létezése nélkül viszont a legtöbb jelenlegi tanár és 
értelmiségi munkanélkülivé válna, vagy jövedelmük jelenlegi méretének apró 
töredékére zuhanna. A feketék szlengjének szintaxisa, a szúnyogok szerelmi 
élete vagy a szegénység és bűnözés közötti kapcsolat kutatása helyett évi 
százezer dollárért, a burgonyatermesztés tudományát vagy a gázpumpa 
technológiájának működtetését tanulmányoznák húszezer dollárért. 


A monopolizált oktatási rendszer mostanra legalább akkora probléma, 
mint a monopolizált védelem és igazságszolgáltatás rendszere. Igazából az 
állami oktatás, kutatás és fejlesztés az Állam a társadalmi ellenállás ellen való 
védelmének központi eszköze. Ma az értelmiségiek legalább olyan fontosak, 
vagy még fontosabbak a kormány szempontjából, a status guo fenntartása 
érdekében, mint a bírók, rendőrök vagy katonák. 


És mint ahogy az ember nem képes átalakítani a demokratikus rendszert 
fentről lefelé, úgy az sem várható, hogy ez az átalakulás az állami egyetemek 
és állami oktatás fennálló rendszeréből fog eljönni. Ezt a rendszert nem lehet 
reformálni. A libertariánusok számára lehetetlen beszivárogni az állami 
oktatási rendszerbe, és átvenni azt, mint ahogy a demokraták és szocialisták 
tették, amikor lecserélték a királyokat. 


A klasszikus liberalizmus nézőpontjából az állam által, adóból 
finanszírozott oktatási rendszer egészének mennie kell, gyökerektől az 
ágakig. És ezzel a meggyőződéssel nyilvánvalóan lehetetlen bárki számára, 
hogy karriert csináljon magának ilyen körülmények között. Soha sem leszek 
képes az egyetem elnökévé válni. A nézeteim elzárnak attól, hogy ilyen 
karriert fussak be. Namost, ez nem azt jelenti, hogy az oktatás és az 
értelmiségiek nem játszanak szerepet a libertariánus forradalom 
előidézésében. Épp ellenkezőleg, mint ahogy azt előtte megjegyeztem, végül 
minden azon a kérdésen múlik, képesek vagyunk-e delegitimalizálni és 
feltárni a demokráciát és a védelem és igazságszolgáltatás demokratikus 
monopóliumát, mint gazdasági és erkölcsi romlás. 

Ez természetesen nem több ideológiai háborúnál. De önfejű volna azt 
feltételezni, hogy a hivatalos akadémia bármi segítséget fog nyújtani 
számunkra igyekezeteinkben. Mivel állami alamizsnán élnek, az oktatók és 
értelmiségiek általában államisták. Az intellektuális lőszer, az ideológiai 
irányítás és koordináció kizárólag a fennálló akadémián kívülről érkezhet, az 
intellektuális ellenállás központjaiból - olyan intellektuális ellenkultúrából, 
amely kívül áll, független és alapvetően szemben áll a kormány védelmi és 
oktatási monopóliumával, mint a Mises Institute. 


Forradalom Lentről Felfelé 


Végül elérkezünk a lentről felfelé törekvő forradalmi stratégiának 
jelentéséhez és magyarázatához. Ehhez had hivatkozzam korábbi 
megjegyzéseimre a demokrácia védelmi használatáról, azaz, a demokratikus 
eszköz használatához demokráciaellenes, libertariánus, magántulajdon-párti 
célok eléréséhez. Két előzetes felismerést itt már elértem. 


Egy, a fentről lefelé haladó stratégia lehetetlenségéből következik, hogy az 
embernek kevés, vagy semennyi energiát, pénzt és időt nem kellene országos 
politikai versenybe fordítania, mint az elnökválasztások. Úgyszintén ki kell 
zárni a központi kormányért vívott versenyt, különösképpen, kevesebb 
hangsúlyt helyezni a szenátusi, mint a képviselőházi versenyekre. 


Kettő, az értelmiségiek a jelen rendszer, a jelen védelmi zsarolás 
fenntartásában játszott szerepének felismeréséből az következik, hogy az 
embernek úgyszintén kevés vagy semennyi energiát, időt és pénzt kellene az 
oktatás és az akadémia belülről történő reformálásába fektetni. A fennálló 
egyetemi rendszeren belül szabadpiac- vagy magántulajdon-párti katedra 
elfoglalásával az ember annak az eszmének a legitimitását segíti elő, amelyet 
ellenez. A hivatalos oktatási és kutatói intézetektől szisztematikusan meg kell 
vonni a forrásokat, és ki kell őket szárítani. Ehhez az intellektuális munka 
minden támogatását, az előttünk álló teljes feladat egy esszenciális részeként 
olyan intézetek és központok mellé kell állítanunk, akik pontosan ezen 
munkálkodnak. 


Az előző két tanács okai egyszerűek: ideológiai tekintetből nem alkotnak 


teljesen homogén csoportot sem a nép, sem az oktatók és különösképpen nem 

az értelmiségiek. És még ha lehetetlen is elnyerni a többséget egy országos 
szintű, határozottan demokráciaellenes politikai programon, úgy néz ki, nem 
leküzdhetetlen nehézségű egy kellően kis kerület többségét megnyerni, a 
teljes, demokratikus kormánystruktúrán belüli helyi vagy regionális funkciók 
betöltéséhez. Igazából semmi irreális nincs abban a feltételezésben, hogy ilyen 
többségek ezer helyszínen léteznek. Azaz, helyszíneken, egyenlőtlenül 
szétszórva az ország minden területén. Hasonlóképpen, bár az értelmiségi 
osztályra egészében véve a védelem és igazságszolgáltatás természetes 
ellenségeiként kell tekintenünk, különféle helyeken léteznek értelmiségi 
ellenes értelmiségiek, és mint ahogy azt a Mises Institute bizonyítja, nagyon 
is lehetséges egy intellektuális központ köré gyűjteni ezeket az elkülönített 
embereket, egységet, erőt, és nemzeti, vagy akár nemzetközi közönséget adni 
nekik. 


De mi lesz ezután? Minden más a végcélból következik, amelyet állandóan 
az eszünkben kell tartani, minden cselekedetünk során: a magántulajdonhoz, 
az önvédelemhez, a szabad kizáráshoz és meghíváshoz, és szerződéshez való 
jog fentről lefelé történő visszaállítása. A válasz pedig két részre osztható. 


Egy, mit kell cselekedni ezekben a nagyon apró körzetekben, miután egy 
magántulajdon-párti jelölt és többségizmus-ellenes személy 
győzedelmeskedhet. És kettő, hogyan bánjunk a kormány felsőbb szintjeivel, 
főként pedig a központi szövetségi kormánnyal. Egy, kezdő lépésként, és 
most arra hivatkozok, mit kellene tenni helyi szinten, az ember politikai 
programjának legelső központi pontja ez legyen: próbálja meg a helyi adókra, 
különös tekintettel az ingatlanadóra és a szabályozásokra való szavazás jogát 
korlátozni azokra, akik rendelkeznek tulajdonnal és ingatlannal. Kizárólag a 
tulajdonbirtokosoknak szabad szavazati jogot adni, a szavazatukat pedig nem 
egyenlően, hanem tőkéjük értékében és fizetett adóik arányában számolni. Ez 
hasonló ahhoz, aminek kaliforniai működését Lew Rockwell már 
elmagyarázta. 


Továbbá minden államilag foglalkoztatottat - tanárokat, bírókat, 
rendőröket - és minden segélyben részesülőt ki kell zárni a helyi adókról és 
szabályozásokról történő szavazásról. Ezeket az embereket adóból fizetik, és 
semmi beleszólásuknak nem szabadna lenniük abba, milyen magasak az 
adók. Ezzel a politikai programmal az ember természetesen nem nyerhet 
mindenhol; nem nyerhetsz Washingtonban egy ilyen programmal, de merem 

állítani, számos helyen egyszerűen kivitelezhető. A helynek elég kicsinek kell 
lennie, és tisztességes embereknek kell lakniuk. 


Következésképpen, a helyi adók és díjszabások, illetve a helyi adóbevétel 
elkerülhetetlenül csökkenni fog. A tulajdonértékek és a legtöbb helyi bevétel 
emelkedni fog, míg az állami foglalkoztatásúak száma és fizetése csökkenni. 
Mármost, és ez a leginkább döntő lépés, a következő dolgot kell tenni, és 
mindig tartsuk szem előtt, hogy nagyon apró területi körzetekről beszélek, 
falvakról. 


Az állami finanszírozás e krízisében, ami ki fog törni, miután a csőcselék 
elveszítette szavazati jogát, a krízisből kivezető út minden helyi 
kormánytulajdon privatizációja. Az összes állami épület, és helyi szinten az 
nemsok - iskolák, rendőrségek, tűzoltóságok, bíróságok, utak, satöbbi - aztán 
pedig a tulajdonrészesedést vagy részvényt elosztani a helyi magántulajdon- 
birtokosoknak, annak viszonylatában, mennyi adót fizettek életük során. 
Végtére is az övék, ők fizettek értük. 


Ezek a részesedések szabadon cserélhetők, eladhatók és vásárolhatók, és 
így a helyi kormány gyakorlatilag megszűnik. A nagyobb, felettes kormány 
létezése nélkül, ez a falu vagy város így felszabadított terület lehetne. Mi 
történne ezután az oktatással, és ami még fontosabb, mi történne a tulajdon 
védelmével és az igazságszolgáltatással? 


Kisebb, helyi szinten biztosak lehetünk, vagy még annál is biztosabbak, 
mint hogy mi történt volna 100 évvel ezelőtt, ha a király feladja hatalmát, ami 
történne az nagyjából a következő: minden anyagi erőforrás, ami eddig e 
funkcióknak volt szentelve, - iskoláknak, rendőrállomásoknak, bíróságoknak 
- még mindig létezne, épp úgy, mint a munkaerő. Az egyetlen különbség, 
hogy ezek mostantól magántulajdonlásúak, vagy az állami alkalmazottak 
esetében, átmenetileg munkanélküliek. Azalatt a realisztikus feltételezés alatt, 
hogy továbbra is létezne kereslet oktatásra, védelemre és 
igazságszolgáltatásra, az iskolákat, rendőrállomásokat és bíróságokat 
ugyanarra fogják használni. És számos korábbi tanárt, rendőrt és bírót ismét 
felbérelnének, vagy folytatnák eddigi állásukat maguk, mint egyéni 
vállalkozók, azzal a különbséggel, hogy mostantól egy helyi elit, az újdonsült 
tulajdonosok vezetnék az intézményeket vagy alkalmaznák az embereket, 
akiket az egész nyilvánosság ismerne. Vagy úgy, mint for-profit szervezetek, 
vagy, ami valószínűbbnek látszik, a jótékonysági és gazdasági szervezetek 

keverékeként. A helyi „nagymenők” gyakran nyújtanak közjavakat saját 
zsebükből, és nyilvánvalóan nekik áll leginkább érdekében a helyi igazság és 
béke fenntartása. 


És ezt még egyszerűen láthatjuk megvalósulni iskolák és rendőrök 
esetében, de mi a helyzet a bírókkal és az igazságszolgáltatással? 
Emlékezzünk arra, hogy minden gonosz gyökere az igazságszolgáltatás 
kényszerrel való monopolizációja, azaz az, hogy egy ember kikiáltja, mi a 
helyes. Ilyenformán a bírókat szabadon kell finanszírozni, és biztosítani kell a 
bírói pozícióba való szabad belépést. A bírókat nem szavazat alapján 
választják, hanem az igazságszolgáltatást kívánók tényleges kereslete 
választja ki őket. És ne felejtsük, hogy mivel kis, helyi szintekről van szó, egy, 
vagy nagyon kevés bíró iránt való keresletről beszélünk. Függetlenül attól, 
hogy ez vagy ezek a bírók vagy magánbírói egyesületek vagy 
részvénytársaságok által foglalkoztatottak, esetleg egyéni vállalkozók, akik 
bérlik a létesítményeket vagy irodákat, amit látni kell az az, hogy csupán egy 
maréknyi helyi ember, és csak széles körben ismert és tisztelt személyiségek 
- azaz a természetes elit tagjai - bírnak bármilyen eséllyel arra, hogy a helyi 
emberek bírónak válasszák őket. 


Kizárólag a természetes elit tagjainak döntései bírnak bármilyen 
tekintéllyel és válnak érvényre juttathatóvá. És ha nevetségesnek gondolt 
ítéletekkel állnak elő, abban a pillanatban más, helyi tekintélyek veszik át a 
helyüket, akik nagyobb tiszteletnek örvendenek. Ha helyi szinten ezen a 
vonalon haladunk, természetesen lehetetlen elkerülni a kormányhatalom 
szövetségi szintjét. Hogyan kezeljük ezt a problémát? Nem zúznának szét 
egyszerűen bármi ilyen próbálkozást? 


Bizonyára szeretnék, de hogy tényleg képesek-e rá, az egy teljesen más 
kérdés, és ennek felismeréséhez elég azt észrevenni, hogy az Államapparátus 
tagjai, még demokratikus körülmények között is a teljes populáció egy csupán 
apró hányadát képviselik. És még ennél is kisebb a központi kormány 
alkalmazottjainak aránya. 


Ez azt jelenti, hogy a központi kormány nem képes kikényszeríteni 
törvényhozói hatalmát, vagy megrontott hatalmát az egész társadalom felett, 
hacsak nem talál széleskörű helyi támogatást és együttműködést eközben. Ez 
kiváltképp nyilvánvalóvá válik, ha az ember elképzel egy nagyszámú szabad 
várost vagy falvat, mint amilyet az előbb leírtam. Mind munkaerő, mind 

pedig propaganda szempontjából gyakorlatilag lehetetlen megszállni ezer 
helyileg szétszórt települést, és közvetlen szövetségi uralmat kényszeríteni 
rájuk. 


Helyi végrehajtók nélkül, engedelmes helyi hatóság nélkül, a központi 
kormány akarata nem több, mint üres fecsegés. És pontosan ennek a helyi 
támogatásnak és együttműködésnek kell hiányoznia. Bizonyára, amíg a 
felszabadított közösségek száma apró, a helyzet veszélyesnek tűnik. Viszont 
az ember igen magabiztos lehet még a felszabadítási küzdelem kezdeti 
szakaszaiban is. 


Körültekintőnek tűnne elkerülni a központi kormánnyal való közvetlen 
konfrontációt ebben a fázisban, kerülni hatalmának elítélését és a birodalom 
megtagadását. Inkább tanácsos passzív ellenállást és az együttműködés 
megtagadását gyakorolni. Az ember egyszerűen nem segíti tovább a központi 
hatalom törvényeinek érvényre juttatását. Az ember a következő attitűdöt 
vállalja fel: , Ilyenek a te szabályaid, és te betartatod őket. Nem akadályozlak 
meg benne, de nem is foglak segíteni, mivel én saját, helyi választópolgáraim 
felé tartozom kötelességgel." 


Ezt következetesen gyakorolva, semmi együttműködés, az égvilágon 
semmi segítség, a központi hatalom ereje keményen csökkenne, vagy akár 
elillanna. És az általános közvélemény fényében igen valószínűtlennek tűnik, 
hogy a szövetségi kormány megszálljon egy területet, mely lakosainak 
egyetlen bűne, hogy egymás háborítása nélkül próbáltak élni. Waco esete, 
őrültek egy csoportja egy dolog. De megszállni és kiirtani normális, sikeres, 
derék polgárok egy csoportját egy teljesen más, és jóval nehezebb dolog. 


Miután a hallgatólagosan elszakadt területek száma kritikus tömeget ért el, 
és minden kis helyen elért egy-egy siker a következőt segíti, és abból 
táplálkozik, elkerülhetetlenül egy nemzeti közösségi mozgalommá fog 
radikalizálódni, kifejezetten szecesszionista helyi rendőrségekkel, a központi 
hatalommal való nyílt, lenéző engedetlenséggel. 


És ebben a helyzetben tehát, amikor a központi kormány kényszerült lesz 
feladni védelmi monopóliumát, tisztán szerződéses szintre tehető a kapcsolat 
a kiemelkedő hatóságok és a központi hatóságok között, akik elveszítik 
hatalmukat, és az ember visszanyerheti jogát saját tulajdonának védelméhez. 

